钦定古今图书集成/历象汇编/庶征典/第174卷 > 《田家五行》 > 《论祥瑞》
## 钦定古今图书集成/历象汇编/庶征典/第174卷 > 《田家五行》 > 《论祥瑞》

犬生一子，其家兴旺。谚云：“犬生独家富足。”

汉

### 文帝后五年齐有狗生角

按《汉书文帝本纪》，不载。　按《五行志》，“文帝后五年六
月，齐雍城门外有狗生角。先是帝兄齐悼惠王亡后，
帝分齐地，立其庶子七人皆为王，兄弟并强，有炕阳
心，故犬祸见也。”犬守御角，兵象在前而上卿者也。犬
不当生角，犹诸侯不当举兵乡京师也。天之戒人蚤
矣，诸侯不寤。后六年，吴、楚畔，济南、胶西、胶东三国应
之，举兵至齐，齐王犹与城守，三国围之。会汉破吴、楚，
因诛四王，故天狗下梁，而吴、楚攻梁，狗生角于齐，而
三国围齐，汉卒破吴、楚于梁，诛四王于齐。京房《易传》
曰：“执政失下，将害之，厥妖狗生角。君子苟免，小人陷
之，厥妖狗生角。”

### 景帝三年邯郸狗与彘交

按《汉书，景帝本纪》，不载。　按《五行志》，景帝三年二月，
邯郸狗与彘交。悖乱之气，近犬豕之祸也。是时赵王
遂悖乱，与吴楚谋为逆，遣使匈奴求助兵，卒伏其辜。
犬，兵革失众之占；豕，北方匈奴之象。逆，言夫听交于
异类，以生害也。京房《易传》曰：“夫妇不严，厥妖狗与豕
交。兹谓反德，国有兵革。”

### 成帝河平元年长安有狗为怪

按：《汉书成帝本纪》，不载。　按《五行志》，“河平元年，长安
男子石良、刘音，相与共居，有如人状在其室中，击之
为狗，走出去后有数人被甲持兵弩至良家。良等格
击，或死或伤，皆狗也。自二月至六月乃止。”

====鸿嘉　年狗与彘交====按《汉书成帝本纪》不载。　按《五行志》。“鸿嘉中，狗与彘
交。”